open-index/open-wikipedia-markdown huggingface dataset:
வெள்ளியங்கிரி மலை ஆண்டவர் கோயில்

கோயம்புத்தூர் மாவட்டம் பூண்டி, எனும் ஊரிலிருக்கும் வெள்ளியங்கிரி மலைத் தொடரில் ஏழாவது மலையின் உச்சியில்  உள்ள குகையில்தான் சிவபெருமான் திருக்காட்சி அருள்கிறார் இங்கு ஆண்டி சுனையில் நீராடுவது ஒரு முக்கிய நிகழ்வாகும். பெரும்பாலும் கோடை காலங்களில் இரவுப் பொழுதுகளிலேயே மலை ஏறி இறங்குகின்றனர். கையில் மூங்கில் கழிகள் உதவியுடன் ஏறுகிறார்கள்.

## அடிவாரக் கோயில்
மலையடிவாரத்தில் வெள்ளியங்கிரி ஆண்டவர், அம்மன் செளந்திர நாயகி கடவுளர்கள் உள்ளனர். இவருடன் விநாயகர், முருகன் என பிற கடவுள்களும் உள்ளனர்.

## சிறப்பு
பிருதிவி, அப்பு, தேயு, வாயு, ஆகாயம் என்ற ஐம்பூதங்களுக்கு உரிய திருத்தலங்கள் வெவ்வேறாக உள்ளன. ஆனால் வெள்ளியங்கிரி திருத்தலம் ஒன்றே பஞ்சபூதத்தலமாகவும், பஞ்சமுகக் கிரிகளைத் தன்னுள் அடக்கியதாகவும் காட்சியளிக்கிறது. இங்குப் பெருமான் பஞ்சலிங்கேஸ்வரராகவும், இறைவி மனோன்மணி என்ற பார்வதியாகவும் இருக்கின்றார்கள். கிரிமலையில் உள்ள குகை ஆண்டான் குகை சிவ ரூபமான கிரியின் குகை எனப்படுகிறது. இக்குகையின் முன்புறம் பிருதிவி, அப்பு லிங்கங்களும், குகைகளும், தேயு, வாயு, ஆகாய லிங்கங்களும் உள்ளன. சிவபெருமான், உமையவளின் விருப்பதற்கிணங்க, வெள்ளியங்கிரி மூலஸ்தானத்தில் உள்ள வெள்ளியம்பலத்தில் நடனமாடி அருள் புரிந்தார் என்பர்.

## பயண வசதி
கோவை காந்திபுரம் பேருந்து நிலையத்திலிருந்து, மலை அடிவாரமான பூண்டி என்னும் ஊருக்கு பேருந்து வசதியுள்ளது.

## மேலும் பார்க்க
வெள்ளியங்கிரி மலை

## மேற்கோள்கள்

## வெளி இணைப்புகள்
* தென் கைலாயம் வெள்ளியங்கிரி ஆண்டவர் மலை கோவில்
* அருள்மிகு வெள்ளிங்கிரி ஆண்டவர் திருக்கோயில் தினமலர்

பகுப்பு:கோயம்புத்தூர் மாவட்டத்திலுள்ள சிவன் கோயில்கள்
பகுப்பு:கோயம்புத்தூர்
விக்டோரியா அணை (இலங்கை)

**விக்டோரியா அணை** இலங்கையின் மகாவலி ஆற்றின் குறுக்கே கட்டப்பட்டுள்ள ஓர் அணை. இவ்வணையில் ஒரு நீர் மின்நிலையமும் உள்ளது. இதுவே இலங்கையின் மிகப்பெரிய நீர்மின்நிலையமாகும். இலங்கையின் உயரமான அணையும் இதுவே. இதன் மின்னுற்பத்தித் திறன் 210 மெகாவாட் ஆகும்.

1978-ஆம் ஆண்டு கட்டத்தொடங்கப்பட்ட இந்த அணை 1985 ஏப்ரலில் நிறைவடைந்தது.

## மேற்கோள்கள்

பகுப்பு:இலங்கையில் உள்ள அணைகள்
கொத்மலை அணை

**கொத்மலை அணை** (ஆங்கிலத்தில் ***Kotmale Dam***, சிங்களத்தில் ***කොත්මලේ වේල්ල***) இலங்கையில் உள்ள மகாவெலி கங்கை ஆற்றின் துணை ஆறான கொத்மலை ஆற்றின் குறுக்கே கட்டப்பட்டுள்ள ஓர் அணை ஆகும். இவ்வணை நீர்மின் உற்பத்திக்கும், நீர்ப்பாசனத்திற்கும் பயன்படுத்தப்படுகிறது. இங்குள்ள நீர்மின் நிலையம் இலங்கையின் இரண்டாம் பெரிய நீர்மின் நிலையமாகும். இங்குள்ள மூன்று விசையாழிகள் மூலம் பெறப்படும் இதன் மொத்த மின்னுற்பத்தித் திறன் 201 மெகாவாட் ஆகும். சுவீடன் அரசின் நிதியுதவியுடன் பெப்ரவரி 1979 ஆம் ஆண்டு தொடங்கிய இவ்வணையின் கட்டுமானம்  1985-இல் முடிக்கப்பட்டது.

### சான்றுகள்

பகுப்பு:இலங்கையில் உள்ள அணைகள்
ராபர்ட் டொவர்

**ராபர்ட் டொவர்** (*Robert Dower*, பிறப்பு: சூன் 4 1879, இறப்பு: செப்டம்பர் 15 1964), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , ஆறு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ம் ஆண்டில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1879 பிறப்புகள்
பகுப்பு:1964 இறப்புகள்
பகுப்பு:1876 பிறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
புத்திக பத்திரன

புத்திக பத்திரன|thumb|left

** புத்திக பத்திரன** (*Buddhika Pathirana*,   பிறப்பு: மார்ச்சு 17 1973),   இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)*  ஐக்கிய தேசியக் கட்சி சார்பில் மாத்தறை மாவட்டத்திலிருந்து மக்களால் தெரிவு செய்யப்பட்ட  உறுப்பினர்.
## வாழ்க்கைக் குறிப்பு
47, நோரிஸ் கெனல் ரோட், கொழும்பு 10  இல் வசிக்கும் இவர்  பௌத்த மதத்தைச் சேர்ந்தவர். ஊடகவியலாளர்
## உசாத்துணை
* புத்திக பத்திரன 
* Buddhika Pathirana Official Web site உத்தியோகபூர்வ இணையம்
Buddhika Pathirana in You Tube 

பகுப்பு:இலங்கை அரசியல்வாதிகள்
பகுப்பு:1973 பிறப்புகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
ரோஹன புஸ்பகுமார

** ரோஹன புஸ்பகுமார** (*ROHANA PUSHPA KUMARA*,   பிறப்பு: அக்டோபர் 15 1955),   இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில்  பதுளை மாவட்டத்திலிருந்து மக்களால் தெரிவு செய்யப்பட்ட  உறுப்பினர்.
## வாழ்க்கைக் குறிப்பு
65/18, வெலிமட ரோட், பண்டாரவளை  இல் வசிக்கும் இவர்  பௌத்த மதத்தைச் சேர்ந்தவர்.
## உசாத்துணை
* ரோஹன புஸ்பகுமார

பகுப்பு:இலங்கை அரசியல்வாதிகள்
பகுப்பு:1955 பிறப்புகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:பதுளை மாவட்ட நபர்கள்
கிளைன் நான்குறுப்புக்குலம்

கணிதத்தில் **கிளைன் நான்குறுப்புக்குலம்** (Klein four-group) என்பது முடிவுறு குலங்களில் மிக எளிதான ஒரு சிறிய குலம். ஃபெலிக்ஸ் கிளைன் என்பவர் 1884 இல் அறிமுகம் செய்தது. அவர் ஜெர்மானிய மொழியில், நான்குறுப்புக்குலம் என்ற பொருளுள்ள, 'Vierergruppe' என்று பெயர் வைத்து அறிமுகம் செய்ததால், இன்றும் அதற்கு குறியீடு 'V' என்றே வழக்கில் இருக்கிறது. இதை **இருபடியக் குலம்** (Quadratic Group) என்றும் கூறுவதுண்டு

## வரையறை

அதனுடைய கெய்லி அட்டவணை பின்வருமாறு:

::

## பண்புகள்

இது ஒரு பரிமாற்றுக் குலம். முற்றொருமை *e* ஐத்தவிர இதர மூன்று உறுப்புகள் ஒவ்வொன்றுக்கும் கிரமம் 2. அதாவது a2 = e, b2 = e, (ab)2 = e.

ஓர் எளிதான முறையில் இன்னொருவிதமாகவும் இக்குலத்தைக் காணமுடியும்.

'மாடுலோ 8' பெருக்கலை செயலியாக வைத்துக்கொண்டு, {1,3,5,7} என்ற கணத்தில் செயல்பட்டால், நமக்குக் கிடைப்பதும் மேலே கூறிய நான்குறுப்புக்குலம் தான். ஏனென்றால்,

::32 = 1(mod 8) = 52 = 72; 3 x 5 = 7(mod 8).

## இன்னொரு வழி

ஒரு நீள் சதுரத்தையோ அல்லது சரியான சதுரத்தையோ, கிடைக்கோட்டில் ஒரு பிரதிபலிப்பு, நெடுக்கோட்டில் ஒரு பிரதிபலிப்பு, மற்றும் 180 சுழியளவில் ஒரு சுற்றல், ஆகிய இம்மூன்று செயலிகளுக்கு உட்படுத்தினால், இதே நான்குறுப்புக்குலம் தான் கிட்டும். நான்கு கோண உச்சிகளை 1, 2, 3, 4 என்ற வரிசையில் பெயரிட்டால் இம்மூன்று செயலிகளையும், கீழ்வரும் வரிசைமாற்றங்களால் குறிப்பிடலாம்:

:: ((1,3)(2,4)), ((1,2)(3,4)), ((1,4)(2,3)).

ஆக, இம்மூன்றும், முற்றொருமை ((1)(2)(3)(4)) உடன் கூடி, கிளைன் நான்குறுப்புக்குலமாகிறது.

பகுப்பு:குலக்கோட்பாடு
2011 கஷ்கர் தாக்குதல்கள்

**2011 கஷ்கர் தாக்குதல்கள்** எனப்படுவது சீனாவின் சிங்கியாங் மாகாணத்தின் பாலைவனச்சோலை நகரான கஷ்கரில் சூலை 30, 2011 மற்றும் சூலை 31, 2001 நாட்களில் நடைபெற்ற குண்டுவெடிப்பு மற்றும் கத்திக்குத்து நிகழ்வுகளை குறிப்பதாகும்.சூலை 30ஆம் நாளன்று இரு  உய்குர் நபர்கள் ஓட்டுநரை கொன்று சரக்குந்து ஒன்றினை கைப்பற்றி  நடைபாதைக் கூட்டத்தில் வண்டியைச் செலுத்தினர்; பின்னர் வண்டியிலிருந்து கீழிறங்கி ஆறு பேரை கத்தியால் குத்தி கொலைசெய்தும் 27 பேரை காயப்படுத்தியும் தீவிரவாத செயலில் ஈடுபட்டனர். கூட்டத்திலிருந்த மக்களால் ஒருவர் கொல்லப்பட்டார், மற்றவர் பிடிக்கப்பட்டு காவல்துறையினரிடம் ஒப்படைக்கப்பட்டார்.

சூலை 31 அன்று நகரப்பகுதியில் உள்ள ஓர் உணவகத்தில் ஒன்றையடுத்து ஒன்றாக இரு வெடிகுண்டுகள் வெடித்தன. ஆயுதம் தாங்கிய உய்குர் குழுவொன்று உணவகத்திற்குள் இருவரைக் கொன்றும் வெளியே நான்கு பேரைக் கொன்றும் 15 பேரை காயப்படுத்தியும் வன்முறையில் ஈடுபட்டனர். காவல்துறை ஐயத்திற்கிடமான ஐவரை சுட்டுக் கொன்றது; நான்கு பேரை கைது செய்தது; மேலும் இருவரை தப்பி ஓடும்போது கொன்றது.

அரசுத் தரப்பினர் இந்தத் தாக்குதல்களை ஜிகாதி நோக்கமுடைய கிழக்கு துருக்கித்தான் இசுலாமிய இயக்கத்தினர் நிகழ்த்தியதாக கைதானவர்கள் கூறியதாக அறிவித்தாலும் வெளிநாட்டிலுள்ள உய்குர் விடுதலை இயக்கச் சார்புள்ள குழுவொன்று அரசுக்கெதிரான எதிர்ப்புகளை வன்முறை தவிர்த்த வழிகளில் வெளிப்படுத்த வாய்ப்புகள் இல்லாமையே  இத்தகைய வெளிப்பாடுகள் எனக் கூறியுள்ளது.

## மேற்கோள்கள்

பகுப்பு:2011 நிகழ்வுகள்
பகுப்பு:சீனாவில் எதிர்ப்புப் போராட்டங்கள்
இசைத்தமிழ்க் கலம்பகம்

**இசைத் தமிழ்க் கலம்பகம்** என்பது 1966ல் தேவநேயப்பாவாணரால் வெளியிடப்பட்ட 303 இசைப்பாடல்களைக் கொண்ட நூலாகும். குறியீட்டு விளக்கம், பாட்டுறுப்புப் பெயர்கள், தாளப் பெயர்கள் பற்றி குறிப்பிட்டுள்ளார்.

## பாட்டு உறுப்புக்கள்
#**பல்லவி** என்பதை தமிழ்ச் சொல்லாகவே கொள்கிறார் பாவாணர்.
#**துணைப்பல்லவி**
# சரணம் என்பதை **உருவடி** (உரு- பாட்டு, அடி- சரணத்தின் நேரடி மொழிபெயர்ப்பு)என்றும்,
# தொகையரா எனும் உருதுச் சொல்லை, **உரைப்பாட்டு** என்றும் மொழிபெயர்த்துள்ளார்.

## தாளம்
தாளம் என்பது ஆடலின் போது காலால் தட்டுவதையும்(தாள்-பாதம்), பாணி என்பது பாடுவோர் கையால் தட்டலையும் குறிக்கும். (பண்-பாணி=கை)
அறுவகை தாளங்களையும் பின்வருமாறு மொழிபெயர்க்கிறார்.
* ஏகம்    - ஒற்றை
* ஆதி    - முன்னை
* ரூபகம்  - ஈரொற்று
* சம்பை  - மூவொற்று
* திரிபுடை-  மூப்புடை
* சாப்பு   -  இணையொற்று

## சில கலம்பகக் கீற்றுகள்


```
''அன்றிருந்ததும் அயன்மொழி
இன்று வந்ததும் அயன்மொழி
என்றுதான் இங்குத் தமிழ்மொழி
ஏத்துநாட்டினை வாழ்த்து மொழி'' (150)
```
 
என மொழி விடுதலை இன்மையை எளிமையாய்ச் சிந்திக்க வைக்கிறார்.

```
''எளிதாகப் பேசுமொழி தமிழ்பாப்பா-மூச்
சிழுக்கும் வல்லொலி யதில் இல்லை பாப்பா
பேசு பாப்பா - தமிழ் பேசுபாப்பா'' (251)
```

என மழலைகளுக்கு மொழிகிறார்.


```
'' எல்லோரும் இன்பமுறவே இறைவனருளால் மங்களம்''
''பொல்லாப் பகையும் பசியும் பிணியும்
இல்லாமல் எங்கும் நன்கணம்'' (303)
```

என இசைத்தமிழ் கலம்பகத்தை இனிக்க முடிக்கிறார்.

## மேற்கோள்கள்


## இவற்றையும் பார்க்கவும்
*இசையரங்கு இன்னிசைக் கோவை
*கட்டாய இந்திக் கல்விக் கண்டனம்
## வெளி இணைப்புகள்
இசைத் தமிழ்க் கலம்பகம் - த.இ.க
பகுப்பு:20 ஆம் நூற்றாண்டுத் தமிழிசை நூல்கள்
பகுப்பு:தேவநேயப் பாவாணர் படைப்புகள்
முதலாம் சிக்ஸ்துஸ் (திருத்தந்தை)

**புனித முதலாம் சிக்ஸ்துஸ்** (*Pope Saint Sixtus I*) என்னும் திருத்தந்தை உரோமை ஆயராக கி.பி. 117 (அ) 119இலிருந்து 126 (அ) 128 வரை பணியாற்றினார். அவருக்கு முன் பதவியிலிருந்தவர் புனித முதலாம் அலெக்சாண்டர் என்பவர்; அவருக்குப் பின் பதவி ஏற்றவர் டெலஸ்ஃபோருஸ் என்பவர். மிகப்பழைய ஏடுகளில் "சிக்ஸ்துஸ்" என்னும் பெயர்கொண்ட முதல் மூன்று திருத்தந்தையர்களின் பெயர்களும் "Xystus" என்று எழுதப்பட்டுள்ளன.

*சிக்ஸ்துஸ் என்னும் பெயர் (; ) இலத்தீனில் "ஆறாமவர்" என்றும் கிரேக்கத்தில் "இணைக்கப்பட்டவர்" என்றும் பொருள்படும்.

"திருத்தந்தையர் ஆண்டுக் குறிப்பு"  (Annuario Pontificio) (2003) என்னும் ஏட்டின்படி, முதலாம் சிக்ஸ்துஸ் உரோமையைச் சார்ந்தவர். அவரது ஆட்சிக்காலம் கி.பி. 117இலிருந்து 126 வரை, அல்லது 119இலிருந்து 128 வரை ஆகும்.

"லிபேரியக் குறிப்பேடு" (Liberian Catalogue) தரும் தகவல்படி, முதலாம் சிக்ஸ்துஸ் ஹேட்ரியன் மன்னன் காலத்தில் 117-126 ஆண்டுக்காலத்தில் பதவியிலிருந்தார்.

## யூசேபியஸ் தரும் தகவல்

கி.பி. 3-4 நூற்றாண்டுகளில் வாழ்ந்த யூசேபியஸ் என்னும் கிறித்தவ வரலாற்றாசிரியர் இரு வேறான மூல நூல்களைப் பயன்படுத்தி, திருத்தந்தை சிக்ஸ்துஸ் 114-124 ஆண்டுகளில் பணிசெய்தார் என்று "குறிப்பேடு" (Chronicon) என்னும் நூலிலும், 114-128 ஆண்டுகளில் பணிசெய்தார் என்று "திருச்சபை வரலாறு" (Historia Ecclesiastica) என்னும் நூலிலும் கூறுகிறார்.

ஆண்டுகளைக் குறிப்பதில் சிறுசிறு வேறுபாடுகள் இருந்தாலும், எல்லா ஆசிரியர்களும் திருத்தந்தை சிக்ஸ்துஸ் ஏறக்குறைய 10 ஆண்டுகள் பதவி வகித்தார் என்று தெளிவாகக் கூறுகின்றனர்.

## ஆற்றிய பணிகள்

"திருத்தந்தையர் நூல்" (Liber Pontificalis) என்னும் பண்டைய ஏட்டின்படி, முதலாம் சிக்ஸ்துஸ் கீழ்வரும் பணிகளை ஆற்றினார்:
*கோவில் வழிபாட்டிற்குப் பயன்படும் கலன்களைத் திருப்பணியில் ஈடுபடும் திருப்பணியாளர் தவிர வேறு யாரும் தொடலாகாது என்று சட்டம் இயற்றினார்.
*திருத்தந்தையால் உரோமைக்கு எந்த ஆயராவது அழைக்கப்பட்டால், அவர் தம் மறைமாவட்டத்திற்குத் திரும்பிச் செல்லும்போது திருத்தந்தையின் அனுமதிப் பத்திரம் பெற்றிருக்க வேண்டும் என்று சட்டம் வகுத்தார்.
*திருப்பலியில் புகழுரைக்குப் பின் "தூயவர்" என்னும் உரைக்கூற்றைக் குருவும் மக்களோடு சேர்ந்து சொல்ல வேண்டும் என்று விதித்தார்.

## திருப்பலியில் நினைவுகூரப்படும் "சிக்ஸ்துஸ்"

உரோமை வழிபாட்டு முறையில் திருப்பலியின்போது நினைவுகூரப்படும் "சிக்ஸ்துஸ்" இவரல்ல; அவர் "இரண்டாம் சிக்ஸ்துஸ்" ஆவார்.

முதலாம் சிக்ஸ்துசின் திருவிழா ஏப்பிரல் 6ஆம் நாள் கொண்டாடப்படுகிறது.

## ஆதாரங்கள்

## வெளி இணைப்புகள்

## விக்கிமேற்கோள்: இணைப்பு

முதலாம் சிக்ஸ்துஸ் - மேற்கோள்கள்

பகுப்பு:இத்தாலிய திருத்தந்தையர்கள்
பகுப்பு:இத்தாலியின் கிறித்தவப் புனிதர்கள்
பகுப்பு:124 இறப்புகள்
பகுப்பு:42 பிறப்புகள்
இலங்காபிமானி (இதழ்)

**இலங்காபிமானி (Ceylon Patriot)** என்பது வை. கதிரைவேல்பிள்ளையினால் 1863 ம் ஆண்டு தொடக்கப்பட்ட வார இதழ் ஆகும்.  இதனை "றிப்ளி அண்ட் ஸ்றோங்" பதிப்பகம் வெளியிட்டது. இதில் கிறித்தவ புரட்டசுதாந்து சமயம் பற்றிய செய்திகளும், பிற செய்திகளும் இடம்பெற்றன.  

இந்தப் பத்திரிகை ஆங்கிலம், தமிழ் ஆகிய இரு மொழிகளில் ஆக்கங்களைக் கொண்டிருந்தது. ஆங்கிலப் பெயரே முதற்பக்கத்தில் அச்சிடப்பட்டிருந்ததோடு பெரும்பாலான பகுதிகள் ஆங்கிலத்தில் அமைந்திருந்ததன. எடுத்துக்காட்டாக 4 பக்கம் வெளியான சந்தர்ப்பங்களில் முதல் 3 பக்கங்கள் ஆங்கிலத்துக்கும் கடைசிப் பக்கம் தமிழுக்கும் ஒதுக்கப்பட்டிருந்தன.  

இந்த இதழ் ஏறத்தாழ 70 ஆண்டுகள் வெளிவந்து 1933 அளவில் நிறுத்தப்பட்டதாகத் தெரிகிறது.  

## உசாத்துணைகள்
* இ. சிவகுருநாதன். (2001). *இலங்கையில் தமிழ்ப் புதினப் பத்திரிகையின் வளர்ச்சி*. கொழும்பு: கொழுப்புத் தமிழ்ச் சங்கம்.

பகுப்பு:1860 களில் வெளிவந்த தமிழ் இதழ்கள்
இலங்கை நேசன்

**இலங்கை நேசன்** என்பது 1877 ம் ஆண்டு சின்னத்தம்பி அவர்களால் தொடங்கப்பட்ட இந்து சமய இதழ் ஆகும். கிறித்தவ சமயத்தவர்கள் பல்வேறு தமிழ் இதழ்களை வெளியிட்டு சமயப் பரப்புரையில் ஈடுபட்ட அந்த கால கட்டத்தில் சைவ சமயத்தைக் காப்பதற்கென இந்த நாளிதழ் தொடங்கப்பட்டது என்பர். இதில் நாவலர் பல கட்டுரைகளை எழுதியுள்ளார். இதன் சில பிரதிகள் இலங்கைச் சுவடிகள் திணைக்களத்தில் உள்ளன.

## உசாத்துணைகள்
* இ. சிவகுருநாதன். (2001). *இலங்கையில் தமிழ்ப் புதினப் பத்திரிகையின் வளர்ச்சி*. கொழும்பு: கொழுப்புத் தமிழ்ச் சங்கம்.

பகுப்பு:ஈழத்து சஞ்சிகைகள்
பகுப்பு:1870 களில் வெளிவந்த தமிழ் இதழ்கள்
பகுப்பு:இந்து சமயத் தமிழ் இதழ்கள்
உதயபானு

**உதயபானு** 1880 இல் சைவப்பிரகாச சமாச அமைப்பால் தொடங்கப்பட்ட தமிழ் இதழ் ஆகும். இப் பத்திரிகை "சைவ சித்தாந்தம், தத்துவ நிர்ணயம், நாயன்மார்கள் வாழ்க்கையில் தெரியும் தத்துவங்கள் ஆகியவற்றை வெளியிட்டுக் குறைபாடுகள் நீங்க வேண்டும் என்று விரும்பி உழைத்தது". சைவ சமயக் கல்விப் பணிக்கு உதவும் வண்ணம் ஆக்கங்கள் அளித்தது.  

## மேற்கோள்கள்


## உசாத்துணைகள்
* இ. சிவகுருநாதன். (2001). *இலங்கையில் தமிழ்ப் புதினப் பத்திரிகையின் வளர்ச்சி*. கொழும்பு: கொழுப்புத் தமிழ்ச் சங்கம்.

பகுப்பு:1880 களில் வெளிவந்த தமிழ் இதழ்கள்

பகுப்பு:இந்து சமயத் தமிழ் இதழ்கள்
பகுப்பு:ஈழத்து சஞ்சிகைகள்
கந்தன் கருணை (நாடகம்)

**கந்தன் கருணை** என்பது 1969 ம் ஆண்டு எழுதப்பட்ட ஒரு சாதிய எதிர்ப்பு சமூக நாடகம் ஆகும்.  இந்நாடகம் காத்தான் கூத்துப் பாணியில் மேடையேற்றப்பட்டது.  "1969 இல் மாவட்டபுரம் கந்தசாமி கோயிலுக்குகுள் தாழ்த்தப்பட்ட தமிழ் மக்களை அனுமதிக்க முடியாது என்று அன்றைய பெரியவர்கள் தடுத்த தன் பின்னணியில் இந்நாடகம் உருவாயிற்று."  அக்காலத்தில் ஈழத்தில் தீவரம் பெற்ற சாதிய எதிர்ப்பு இயக்கத்திற்கு இந்த நாடகம் ஒரு உந்து கருவியாகப் பயன்பட்டது.  பாரிய சமூக தாக்கத்தை ஏற்படுத்தியது.  

## மேற்கோள்கள்



பகுப்பு:சமூகத் தமிழ் நாடகங்கள்
பகுப்பு:இலங்கைத் தமிழ் நாடகங்கள்
பகுப்பு:1960களில் எழுதப்பட்ட தமிழ் நாடகங்கள்
பகுப்பு:சாதிய எதிர்ப்பு ஊடகங்கள்
சியமங்கலம்

**சியமங்கலம்**(Siyamangalam)  என்பது திருவண்ணாமலை மாவட்டம் வந்தவாசி தாலுகாவைச் சேர்ந்த ஒரு கிராமம். இது தேசூர் பேருராச்சியில் இருந்து இரண்டு கிலோமீட்டர் தொலைவில் அமைந்துள்ளது. இங்கு பொங்கல், தீபாவளி, தமிழ் புத்தாண்டு போன்ற புகழ்பெற்ற திருவிழாக்கள் ஒவ்வொரு ஆண்டும் கொண்டாடப்படுகின்றன. இங்கு பல்லவ அரசரால் கட்டப்பட்ட குகைக் கோவில் உள்ளது..

## மேற்கோள்கள்


பகுப்பு:திருவண்ணாமலை மாவட்டத்திலுள்ள கிராமங்கள்
கிழக்கு ஐரோப்பிய கோடைகால நேரம்

**கிழக்கு ஐரோப்பிய கோடைகால நேரம்** (**கி.ஐ.கோ.நே.**) () என்பது ஒ.ச.நே.+03:00 நேர வலயத்திற்கு வழங்கப்படும் பெயர்களில் ஒன்றாகும். இது ஒருங்கிணைக்கப்பட்ட சர்வதேச நேரத்திற்கு மூன்று மணி நேரம் முந்தியதாகும். இது சில ஐரோப்பிய, வட ஆபிரிக்க மற்றும் மத்திய கிழக்கு நாடுகளில் வழக்கிலுள்ளது. இந்நாடுகள் குளிர்காலத்தில் கிழக்கு ஐரோப்பிய நேரத்தைப் பயன்படுத்துகின்றன.

## பயன்பாடு
பின்வரும் நாடுகள், நாடுகளின் பகுதிகள் மற்றும் பிரதேசங்கள் குளிர்காலத்தில் கிழக்கு ஐரோப்பிய நேரத்தினை பயன்படுத்துகின்றன:

* பெலருஸ், 1991 முதல்; 1981-89 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
* பல்கேரியா, 1979 முதல்
* சைப்ரஸ், 1979 முதல்
* எஸ்தோனியா, 1989 முதல்; 1981-88 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
* பின்லாந்து, 1981 முதல்
* கிரீஸ், 1975 முதல்
* இஸ்ரேல், 1948 முதல்
* ஜோர்டான், 1985 முதல்
* லத்வியா, 1989 முதல்; 1981-88 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
* லெபனான், 1985 முதல்
* லித்துவேனியா, 1989-97 மற்றும் 2003 முதல்; 1981-88 காலப்பகுதியில் மாஸ்கோ கோடைகால நேரம் பயன்படுத்தப்பட்டது;  1998-2002 காலப்பகுதியில் மத்திய ஐரோப்பிய கோடைகால நேரம் பயன்படுத்தப்பட்டது.
* மோல்டோவா, 1932-40 மற்றும் 1991 முதல்; 1981-89 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
* ருமேனியா, 1932-40 மற்றும் 1979 முதல்
* ரஷ்யா (கலினின்கிராட்), 1991 முதல்; 1981-89 காலப்பகுதியில் மாஸ்கோ கோடைகால நேரம் பயன்படுத்தப்பட்டது. 2011 மார்ச் முதல் சீர் நேரமாகப் பயன்படுத்தப்படுகின்றது.
* சிரியா, 1983 முதல்
* துருக்கி, 1970-78 மற்றும் 1985 முதல்; 1979-83 காலப்பகுதியில் மாஸ்கோ கோடைகால நேரம் பயன்படுத்தப்பட்டது.
* உக்ரைன், 1992 முதல்; 1981-89 காலப்பகுதியில் மாஸ்கோ கோடைகால நேரம் பயன்படுத்தப்பட்டது.

பகுப்பு:நேர வலயங்கள்
மதுரை கிழக்கு ஊராட்சி ஒன்றியம்

**மதுரை கிழக்கு ஊராட்சி ஒன்றியம்**, இந்தியாவின் தமிழ்நாட்டின்  மதுரை மாவட்டம், மதுரை கிழக்கு வட்டத்தில் உள்ளது.

இது மதுரை மாவட்டத்தின் பதின்மூன்று ஊராட்சி ஒன்றியங்களில் ஒன்றாகும். இவ்வூராட்சி ஒன்றியம் 32  ஊராட்சி மன்றங்களை கொண்டுள்ளது. இவ்வூராட்சி  ஒன்றியத்தின்  வட்டார வளர்ச்சி அலுவலகம்   மதுரையில் இயங்குகிறது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி,  இந்த ஊராட்சி ஒன்றியத்தின் மொத்த மக்கள் தொகை 1,37,440   ஆகும். அதில் ஆண்கள் 69,590;  பெண்கள்  67,850. பட்டியல் சமூக மக்களின் மக்கள் தொகை   33,110   ஆக உள்ளது. அதில் ஆண்கள் 16,718; பெண்கள் 16,392  ஆக உள்ளனர். பட்டியல் பழங்குடி மக்களின் தொகை 58 ஆக உள்ளது. அதில் ஆண்கள் 29; பெண்கள் 29  ஆக உள்ளனர்.

## ஊராட்சி மன்றங்கள்
மதுரை கிழக்கு ஊராட்சி ஒன்றியத்தில் உள்ள 32 ஊராட்சி மன்றங்களின் விவரம்; 

# அங்காடிமங்கலம்
# அயிலாங்குடி
# அரும்பனூர்
# ஆண்டார்கொட்டாரம்
# இசலானி
# இடையபட்டி
# இராஜாக்கூர்
# இலங்கியேந்தல்
# இளமனூர்
# களிமங்கலம்
# கள்ளந்திரி
# கார்சேரி
# குருத்தூர்
# குன்னத்தூர்
# கொடிக்குளம்
# சக்கிமங்கலம்
# சக்குடி
# சின்னமாங்குளம்
# தாமரைப்பட்டி
# திண்டியூர்
# திருமோகூர்
# பனைக்குளம்
# புதுதாமரைப்பட்டி
# புதுப்பட்டி 
# பூலாம்பட்டி
# பொய்யாக்கரைபட்டி
# பொருசுபட்டி
# மாங்குளம்
# மாத்தூர் 
# மீனாட்சிபுரம்
# வரிச்சியூர்
# வெள்ளியங்குன்றம்

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:மதுரை மாவட்ட ஊராட்சி ஒன்றியங்கள்
அலிஸ்டைர் கேம்பல்

**அலிஸ்டார் கெம்பல்** (*Alistair Campbell )*, பிறப்பு: செப்டம்பர் 23 1972 ), சிம்பாப்வே அணியின் துடுப்பாட்டக்காரர். இவர் 60 தேர்வுத் துடுப்பாட்டப் போட்டிலும் , 188 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1992 -2002 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிலும், 1992 - 2003 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பங்குகொண்டார்.

பகுப்பு:சிம்பாப்வே துடுப்பாட்ட வீரர்கள்
பகுப்பு:1972 பிறப்புகள்
பகுப்பு:வாழும் மக்கள்
ஸ்டுவர்ட் காலிஸ்

**ஸ்டுவர்ட் காலிஸ்** (*Stuart Carlisle*, பிறப்பு: மே 10 1972 ), சிம்பாப்வே அணியின் துடுப்பாட்டக்காரர். இவர் 32 தேர்வுத் துடுப்பாட்டப் போட்டிலும் , 111 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1995 -2005 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995 - 2005 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:சிம்பாப்வே துடுப்பாட்ட வீரர்கள்
பகுப்பு:1972 பிறப்புகள்
பகுப்பு:வாழும் மக்கள்
கிரான்ட் பிளவர்

**கிரான்ட்  வில்லியம் பிளவர்** (*Grant Flower*, பிறப்பு: திசம்பர் 20 1970 ), சிம்பாப்வே அணியின் முன்னாள் துடுப்பாட்டக்காரர் மற்றும் முன்னாள் தலைவர் ஆவார். அனைத்துக் காலத்திற்குமான சிறந்த சிம்பாப்வே துடுப்பாட்ட வீரர்களுள் தலைசிறந்தவராக அறியப்படுகிறார்.   இவர் 67 தேர்வுத் துடுப்பாட்டப் போட்டிலும் , 219 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1992 -2004 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார். இடதுகை சுழற்பந்துவீச்சாளரான இவர் களத்தடுப்பட்டத்திலும் சிறந்து விளங்கினார். இவரின் சகோதரர் ஆண்டி பிளவரும் சிம்பாப்வே துடுப்பாட்ட அணிக்காக விளையாடியவர்.

பாக்கித்தான் துடுப்பாட்ட அணிக்கு எதிரான போட்டியில் சிம்பாப்வே அணி வெற்றிபெறுவதற்கு மிக முக்கிய காரணமாக இருந்தார். இந்த அணிகு எதிராக சிறப்பான திறமையை வெளிப்படுத்தி உள்ளார். மேலும் இந்த அனிக்கு எதிரான இவரின் சராசரி 40 க்கும் அதிகமான ஓட்டங்களை வைத்துள்ளார். மூன்று முறை நூறுகளை இந்த அணிக்கு எதிராக எடுத்துள்ளார். அதில் 201 ஓட்டங்களும் அடங்கும். சூலை 2014 ஆம் ஆண்டில் பாக்கிஸ்தான் துடுப்பாட்ட வாரியம் இவரை துடுப்பாட்ட தலைமைப் பயிற்சியாளராக இரண்டு ஆண்டுகள் நியமித்தது.

## தேர்வுத் துடுப்பாட்டப் போட்டிகள்
பன்னாட்டுத் துடுப்பாட்ட அவை சிம்பாப்வே அணிக்கு தேர்வுத் துடுப்பாட்டப் போட்டிகளில் விளையாடுவதற்கு அங்கீகாரம் அளித்தது. அதன் பின் துவக்கப் போட்டியில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் விளையாடினர். இவரின் துவக்கப் போட்டியில் முதல் இணைக்கு 100 ஓட்டங்கள் எடுத்தார். இந்தப் போட்டியில் இவர் 82 ஓட்டங்கள் எடுத்தார். பின் இவர்களின் சொந்த மண்ணில் இந்தியத் துடுப்பாட்ட அணிக்கு எதிரான போட்டியில் 96 ஓட்டங்கள் எடுத்தார்.

1995 ஆம் ஆண்டில் பாக்கித்தான் துடுப்பாட்ட அணி சிம்பாப்வேயில் சுற்றுப்பயணம் செய்து விளையாடினர். இதன் முதல் தேர்வுத் துடுப்பாட்டத்தில் 200 ஓட்டங்கள் எடுத்தார். 523 பந்துகளை எதிர்கொண்டு 12 *பவுண்டரிகளில்* இந்தச் சாதனையைப் புரிந்தார். அணியின் ஒட்டுமொத்தமாக 544 ஓட்டங்களுக்கு 4 இலக்குகளை இழந்து *டிக்ளேர்* ஆனது. இந்தப் போட்டியில் இன்னிங்க்ஸ் மற்றும் 64 ஓட்டங்கள் வித்தியாசத்தில் வெற்றி பெற்றது. பின் பாக்கித்தானில் உள்ள ஷேகிபுராவில் நடைபெற்ற போட்டியில் தனது இரண்டாவது நூறுகளை அடித்தார்.

1997 ஆம் ஆண்டில் நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியின் முத்கல் பகுதியில் 104 ஓட்டங்கள் மற்றும் இரண்டாவது ஆட்டப்பகுதியில் 151 ஓட்டங்கள் அடித்தார். இதன்மூலம் ஆட்டத்தின் இருபகுதிகளிலும் நூறு அடித்த முதல் சிம்பாப்வே துடுப்பாட்ட அணி வீரர் எனும் சாதனையைப் படைத்தார். 1998 ஆம் ஆண்டில்  குயீன்ஸ் விளையாட்டுச் சங்க மைதானத்தில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 156* ஓட்டங்கள் எடுத்தார். இது இவரின் ஐந்தாவது நூறாகும். அதன்பின்பு நிலையான ஆட்டத்தை வெளியிடத் தவறினார். அதன்பின் விளையாடிய 33 போட்டிகளில் 6 முறை ஓட்டம் எடுக்காமல் ஆட்டமிழந்தார். நவம்பர் 25, 200 இல் இந்திய அணிக்கு எதிராக நடைபெற்ற போட்டியில் 106 ஓட்டங்கள் எடுத்தார்.

 

## சான்றுகள்

பகுப்பு:சிம்பாப்வே துடுப்பாட்ட வீரர்கள்
பகுப்பு:1970 பிறப்புகள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
அக்சு பெர்னான்டோ

**அக்சு பெர்னான்டோ** (*Akshu Fernando*, மார்ச்சு 11, 1991 – 30 திசம்பர் 2025), இலங்கைத் துடுப்பாட்ட வீரர் ஆவார். இவர் பாணந்துறை விளையாட்டுக் கழகத்தில் விளையாடி வந்தவர்.

பாணந்துறையில் பிறந்து, கொழும்பு, புனித பீட்டர் கல்லூரியில் கல்வி கற்ற பெர்னாண்டோ, ஐந்து முதல்தர துடுப்பாட்டப் போட்டியில் கலந்து கொண்டுள்ளார். இவர் 2010/11 பருவ ஆண்டுகளில், பாணந்துறை விளையாட்டுக்கழக அணி, கோல்ட் விளையாட்டுக்கழக அணி உறுப்பினராக பங்குகொண்டார்.

2018 திசம்பர் 28 அன்று அக்சு பெர்னான்டோ ஒரு விபத்தில் படுகாயமடைந்தார். கல்கிசையில் தனது அணியினருடன் பயிற்சியின் போது தொடருந்து விபத்தில் படுகாயமடைந்து மருத்துவமனையில் அனுமதிக்கப்பட்டார். இணையான பாதையில் முதல் தொடருந்து சென்ற பிறகு இவர் எதிர் திசையில் இருந்து பாதையைக் கடக்க முயன்ற போது இந்த சம்பவம் நடந்தது. ஏழு ஆண்டுகளாக உணர்விழந்த மயக்க நிலையில் சிகிச்சை பெற்றுவந்த பெர்னாண்டோ 2025 திசம்பர் 30 அன்று தனது 34-ஆவது அகவையில் காலமானார்.
 
## மேற்கோள்கள்

## வெளி இணைப்புகள்
* Askhu Fernando at Cricket Archive

பகுப்பு:இலங்கைத் துடுப்பாட்டக்காரர்கள்
பகுப்பு:1991 பிறப்புகள்
பகுப்பு:2025 இறப்புகள்
சி. பெர்னான்டோ

**சி. பெர்னான்டோ** (*C. Fernando*), இலங்கை குருனாகலை பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டுகளில், இலங்கை குருனாகலை விளையாட்டுக்கழக அணி, கோல்ட் விளையாட்டுக்கழக அணி உறுப்பினராக பங்குகொண்டார்.
## மூலம்
* சி. பெர்னான்டோ - கிரிக்கட் ஆக்கைவ்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
கிரே குரோக்கர்

**கிரே குரோக்கர்** (*Gary Crocker*, பிறப்பு: மே 16 1962 ), சிம்பாப்வே அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1992 ல், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 1993 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:சிம்பாப்வே துடுப்பாட்ட வீரர்கள்
பகுப்பு:1962 பிறப்புகள்
குராலம் பறந்தலை

**குராலம்பறந்தலை** என்பது சங்ககாலத்துப் போர்க்களங்களில் ஒன்று. பல அரசர்கள் ஒன்று திரண்டு இவ்வூரில் சேரன் செங்குட்டுவனைத் தாக்கினர். 

கடல்பிறக்கோட்டிய செங்குட்டுவன் மோகூர் மன்னனோடு போரிட்டு வென்றான். வெற்றியின் அடையாளமாக மோகூர் மன்னனின் முரசத்தைக் கைப்பற்றினான். அத்துடன் அவனது காவல்மரமான வேம்பையும் வெட்டி வீழ்த்தினான். வெட்டிய மரத்துண்டு ஒன்றைத் தனக்கு முரசு செய்துகொள்வதற்காக தன் ஊருக்கு இழுத்துவந்தான். இழுத்து வருவதற்கு யானைகளைப் பயன்படுத்தினான். இழுக்கும் கயிறாக கூந்தல் முடியால் திரிக்கப்பட்ட கயிற்றைப் பயன்படுத்தினான். 

அப்படித் தன் நாட்டுக்கு இழுத்துச் செல்லும்போது முரசு முழக்கும் தகுதி பெற்ற அரசர் பலர் எதிர்த்தனர். அவர்களை இந்தக் குராலம்பறந்தலை என்னும் ஊரில் வென்று அவர்களை ஓடச்செய்தான். 

பரணர் - பதிற்றுப்பத்து 44

பகுப்பு:சங்க கால ஊர்கள்
உஜித எரங்கா

**உஜித எரங்கா** (*Ujitha Eranga*), இலங்கை மொரட்டுவைப் பிரதேச அணியின் துடுப்பாட்டக்காரர். இவர் மூன்று முதல்தர துடுப்பாட்டப் போட்டியில் கலந்து கொண்டுள்ளார். இவர் 2003-04 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
## மூலம்
* உஜித எரங்கா - கிரிக்கட் ஆக்கைவ்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
தமின் பெர்னான்டோ

**தமின் பெர்னான்டோ** (*Damian Fernando*, பிறப்பு: பிப்ரவரி 18 1982), இலங்கை சிலாபப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 2002/03 பருவ ஆண்டுகளில், இலங்கை சிலாபம் மரியன்ஸ் விளையாட்டுக்கழக அணி உறுப்பினராக பங்குகொண்டார்.
## மூலம்
* தமின் பெர்னான்டோ - கிரிக்கட் ஆக்கைவ்

பகுப்பு:இலங்கைத் துடுப்பாட்டக்காரர்கள்
பகுப்பு:1982 பிறப்புகள்
பகுப்பு:வாழும் மக்கள்
லாரா தத்தா

**லாரா தத்தா பூபதி ** (*Lara Dutta Bhupathi*, ; பிறப்பு: 16 ஏப்ரல் 1978) ஓர்  இந்தியத் திரைப்பட நடிகை , ஐக்கிய நாடுகள் மக்கள்தொகை நிதியத்தின் நல்லிணக்க தூதர் மற்றும் முன்னாள் பிரபஞ்ச அழகி ஆவார்.

## வாழ்க்கை வரலாறு
### இளமை
லாரா இந்திய மாநிலம் உத்தரப்பிரதேசத்திலுள்ள காசியாபாத்தில்   ஓர் பஞ்சாபி தந்தைக்கும் ஆங்கிலோ இந்தியத் தாய்க்கும் மகளாக ஏப்ரல் 16, 1978ஆம் ஆண்டு பிறந்தார். அவருடைய தந்தை வான்படையில் விங் கமாண்டராகப் பணியாற்றி ஓய்வு பெற்ற எல்,கே.தத்தா மற்றும் தாய் ஜென்னிஃபர் ஆகும். இரு மூத்த சகோதரிகளில் ஒருவர் இந்திய வான்படையில் பணி புரிகிறார். லாராவிற்கு ஒரு இளைய  சகோதரியும் உண்டு.  1981ஆம் ஆண்டு தத்தா குடும்பத்தினர்  பெங்களூருவிற்கு மாறியதால் லாரா பள்ளிப் படிப்பை புனித பிரான்சிசு சேவியர் உயர்நிலைப்பள்ளியிலும் பிராங்க் அந்தோணி பப்ளிக் பள்ளியிலும் படித்தார். மும்பை பல்கலைக்கழகத்தில் பொருளியலில் மக்கள் தொடர்பியல் துணைப்பாடத்துடன் பட்டப்படிப்பை முடித்தார். 2000ஆம் ஆண்டு பிரபஞ்ச அழகியாகத் தேர்ந்தெடுக்கப்பட்டு அதனால் 2001ஆம் ஆண்டு ஐக்கிய நாடுகளின் மக்கள்தொகை நிதியத்தின் நல்லிணக்க தூதராக நியமிக்கப்பட்டார்.
### திரைப்பட  பணிவாழ்க்கை
2002ஆம் ஆண்டு தமிழ்த் திரைப்படமான அரசாட்சியில் நடிப்பதற்கு முதலில் கையெழுத்திட்டார்;இருப்பினும் பல நிதிப்பிரச்சினைகளால் அந்தத் திரைப்படம் 2004ஆம் ஆண்டில்தான் வெளியாயிற்று.  அவரது இந்தித் திரைப்படம் *அந்தாஸ்* 2003ஆம் ஆண்டில் வெளியானது. நல்ல நிதி வசூலைப் பெற்றதுடன் இந்தப்படத்தின் மூலம் அவருக்கு பிலிம்ஃபேர் சிறந்த அறிமுக நடிகை விருதும் கிடைத்தது.  இதன் பிறகு பல திரைப்படங்களில் நடித்து வருகிறார். வசூலில் குறிப்பிடத்தக்க படங்களாக   *மஸ்தி* (2004), *நோ என்ட்ரி* (2005), *பார்ட்னர் * (2007) மற்றும்  *அவுஸ்ஃபுல்* (2010) அமைந்தன.

### தனிப்பட்ட வாழ்க்கை
லாரா நியூயார்க் நகரில் வாழ்ந்தபோது புகழ்பெற்ற அடிப்பந்தாட்ட வீரர் டெரிக் ஜேடருடன் பழகி வந்தார்.

செப்டம்பர் 2010இல் இந்திய டென்னிசு ஆட்டக்காரர் மகேஷ் பூபதியடன் நிச்சயதார்த்தம் செய்து கொண்டார். பெப்ரவரி 16, 2011 அன்று இருவரும் மும்பையின் பாந்தராவில் திருமணப் பதிவாளர் முன்னிலையில் எளிய  திருமணம் செய்து  கொண்டனர். பின்னர் பெப்ரவரி 20, 2011 அன்று கோவாவின் சன்செட் பாயின்டில் கிறித்தவ முறையில்  திருமண உறுதிமொழிகளை பகிர்ந்து கொண்டனர்.

ஆகத்து 1, 2011 அன்று லாரா தனது முதல் மகவை கருவுற்றிருப்பதாக உறுதி செய்தார்.

## மேற்கோள்கள்

## வெளியிணைப்புகள்
* Official Website of Lara Dutta Bhupathi 
* 

பகுப்பு:1978 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:காசியாபாத் மாவட்ட (இந்தியா) நபர்கள்
ஐரோப்பாவின் நேர வலயங்கள்

ஐரோப்பாவில் நான்கு முதன்மையான நேர வலயங்களும் அவற்றின் கோடைகால நேரவலயங்களும் வழக்கிலுள்ளன. மேலதிக விபரங்களுக்கு படத்திலுள்ள நேர வலயங்களைப் பார்க்கவும்.

## நேர மண்டலங்கள்

ஐரோப்பிய ஒன்றியத்தில் உள்ள இருபத்தி எட்டு நாடுகளில், மூன்று நாடுகள் UTC நேர வலையத்தை பயன்படுத்துகின்றனர்  (ஐயர்லாந்து, போர்த்துகல் மற்றும் பிரிட்டன்) எட்டு நாடுகள் UTC +2 நேர வலையத்தை பயன்படுத்துகின்றன (பின்லாந்து, எஸ்ட்டோனியா, லத்வியா, லித்துவேனியா, உருமேனியா, பல்கேரியா, கிரேக்கம் மற்றும் சைப்பிரஸ்). மீதம் உள்ள 17 நாடுகளும் UTC+1 நேர வலையத்தை பயன்படுத்துகின்றன.

## வெளியிணைப்புகள்
ஐரோப்பிய நேரங்கள்

பகுப்பு:நேர வலயங்கள்
பகுப்பு:ஐரோப்பா
கள்ளூர்

கள்ளூர் என்னும் ஊரில் அறங்கூறவையம் ஒன்று இருந்தது. அதில் வீறுசால் மக்களே தீர்ப்பு வழங்கிவந்தனர். 

ஒருமுறை ஒரு கயவன் ஒரு அழகியைப் பலவந்தமாகத் துய்த்துவிட்டான். அந்தப் பெண் கள்ளூர் அவையத்தில் முறையிட்டுக்கொண்டாள். அவையத்தார் வினவியபோது அழகைச் சூறையாடிய அந்தக் கயவன் அவளை அறியேன் என்று சூளுரைத்தான். 

அவையத்தார் அறிந்த சாட்சியாளர்களிடம் கேட்டறிந்து உண்மையைத் தெரிந்துகொண்டனர். கயவனின் சுற்றத்தாரை அழைத்தனர். கயவனின் சுற்றத்தாரே கயவன் தலையில் கொதிக்கும் சுண்ணாம்பு நீற்றைக் கொட்டும்படி செய்தனர். 

கயவன் உடலெல்லாம் தீக்காயம். அதனைக் கண்டு ஊரார் நகைத்தனர். 

பாடல் 
:காண் தகத் 
:தொல்புகழ் நிறைந்த பல்பூங் கழனிக் 
:கரும்பு அமல் படப்பைப் பெரும்பெயர்க் கள்ளூர்த் 
:திருநுதல் குறுமகள் அணிநலம் வவ்விய 
:அறனிலாளன் அறியேன் என்ற 
:திறன் இல் வெஞ்சூள் அறிகரி கடாஅய், 
:முறியார் பெருங்கிளை செறியப் பற்றி 
:நீறுதலைப் பெய்த ஞான்றை 
:வீறுசால் அவையத்து ஆர்ப்பினும் பலவே. 

தலைவன் வையையாற்றில் பரத்தையரோடு நீராடியதை மறைத்தான். என்றாலும் அதனை ஊரே ஆரவாரம் செய்து தூற்றுவது கள்ளூர் அவையம் ஆர்த்தது போல இருக்கிறது என்கிறாள் தலைவியின் தோழி. (கடுவன் மள்ளனார் – அகநானூறு 256)
* இதனையும் காண்க
:சங்ககால நீதிமன்றங்கள்

பகுப்பு:சங்க கால ஊர்கள்
நான்முகிக் குலம்

கணிதத்தில் **நான்முகிக் குலம்** என்பது ஒரு நான்முகியின் சமச்சீர் திருப்பங்களின் குலம் ஆகும். இது 12 உறுப்புகள் கொண்ட ஒரு பரிமாறாக்குலம்.

## வரையறை

நான்முகிக்குலத்தின் 12 உறுப்புகள்:

::நான்முகியின் நான்கு உச்சிகளிலிருந்தும் எதிர்முகத்தை நோக்கிப்பாயும் செங்குத்துக் கோடுகளை அச்சாகக் கொண்டு இடமாகவோ வலமாகவோ சுற்றிச் செல்லும் 8 சுழற்சிகள்;

::எதிரெதிர் ஓரக்கோடுகளின் மையப்புள்ளிகளைச் சேர்க்கும் கோடுகளைச் சுற்றிச் செல்லும்  3 அரைத் திருப்பங்கள் ; 
600px
::மற்றும், எந்த திருப்பமோ சுழற்சியோ இல்லாத ஒரு முற்றொருமை.

## முகங்களின் வரிசைமாற்றங்களாக ஒரு மாற்று வரையறை

முகங்களை  a, b, c, d  என்று பெயரிடுவோம். இப்பொழுது, நான்முகியின் முகங்களின் 12 வரிசைமாற்றங்களின் பட்டியல்:

::  (b c d), (b d c), (a c d), (a d c), (a b d), (a d b), (a b c), (a c b),   மற்றும்

::  (b c)(a d), (c a)(b d), (a b)(c d),   
:: மற்றும், முற்றொருமை.

## மூலைப்புள்ளிகளின் வரிசைமாற்றங்களாக மற்றொரு வரையறை
600px

மூலைப்புள்ளிகளை 1, 2, 3, 4 என்று பெயரிடுவோம். இவைகளின் வரிசைமாற்றங்கள் பின்வருமாறு:

::(2 3 4), (2 4 3), (1 4 3), (1 3 4), (1 2 4), (1 4 2), (1 2 3), (1 3 2), மற்றும்

:: (1 4)(2 3), (1 2)(3 4), (1 3)(2 4) மற்றும்

:: முற்றொருமை.

## மாறிசைக்குலம்

மேலேயுள்ள {1, 2, 3, 4} இன் 12 வரிசைமாற்றங்களும் சமச்சீர் குலம் **S<sub>4</sub>** இன் 12 இரட்டை வரிசைமாற்றங்கள். அதனால் நான்முகிக்குலமும் மாறிசைக்குலம் **A<sub>4</sub>** ம் ஒன்றே.

## இதற்குள் ஓர் இயல்நிலை உட்குலம்

இப்பன்னிரு வரிசைமாற்றங்களில் கடைசி நான்கும் அவைகளுக்குள் ஒரு குலமாகின்றன. அவைகளில் முற்றொருமையைத்தவிர இதர மூன்றில் ஒவ்வொன்றுக்கும் கிரமம் 2; ஏனென்றால்,

:: {(14)(23)}2 = e = {(12)(34)}2 = {(13)(24)}2.

ஆகையால் இந்நான்கும் சேர்ந்த உட்குலம் கிளைன் நான்குறுப்புக்குலம் தான். இது *A<sub>4</sub>*இல் ஓர் இயல்நிலை உட்குலம் ( Normal subgroup) ஆகும். காரணம், இதனில் அடங்கும் உறுப்புக்களுக்கெல்லாம் இணையியங்கள் இதற்குள்ளேயே உள்ளன.

இது மாத்திரமல்ல.  இவ்வுட்குலத்தைத்தவிர  *A<sub>4</sub>* இல் வேறொரு இயல்நிலை உட்குலம் இருக்கவே முடியாதென்பதையும் நாம் தீர்மானிக்க முடியும். ஏனென்றால், அப்படி இன்னொரு இயல்நிலை உட்குலம் ஒன்று இருப்பதாக வைத்துக்கொள்வோம்.  அதை *K* என்று அழை. இதனில், (234), (243)= (234)2, இவையிரண்டில் ஏதாவதொன்று *K*இல் இருந்தால் மற்றதும் *K* இல் இருந்தாகவேண்டும். (காரணம் *K* ஒரு குலம்). மேலும்,இதைத் தொடர்ந்து,

::(2 3 4), (2 4 3), (1 4 3), (1 3 4), (1 2 4), (1 4 2), (1 2 3), (1 3 2)

இவை எட்டில், ஏதாவதொன்று *K* இல் இருந்தால் மற்ற அனைத்தும் *K* இல் இருந்தாகவேண்டும். ஏனென்றால் அவை ஒன்றுக்கொன்று இணையியங்கள் (எல்லாம் ஒரே பொதுவான சுழலமைப்புள்ளவை).
அதனால் *K*இன் கிரமம் ≥ 8. ஆனால் லாக்ராஞ்சியின் தேற்றப்படி *K* இன் கிரமம் *A<sub>4</sub>* இன் கிரமமான 12 ஐ வகுத்தாகவேண்டும். இதனால் *K* = *A<sub>4</sub>*.  ஆக, *A<sub>4</sub>* இன் இயல்நிலை உட்குலம் நான்குறுப்புக்குலம் ஒன்று மட்டும் தான்.

## இவற்றையும் பார்க்கவும்

வரிசைமாற்றக் குலத்தின் சுழற் குறியீடு

வரிசைமாற்றக்குலத்தில் இணையியத்தல்

பகுப்பு:குலக்கோட்பாடு
பகுப்பு:சேர்வியல்
மிலிந்து பெர்னான்டோ

**மிலிந்து பெர்னான்டோ** (*Milindu Fernando*, பிறப்பு: நவம்பர் 7 1986), இலங்கை மொரட்டுவைப் பிரதேச அணியின் துடுப்பாட்டக்காரர். இவர் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
## மூலம்
* மிலிந்து பெர்னான்டோ - கிரிக்கட் ஆக்கைவ்

பகுப்பு:இலங்கைத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:வாழும் மக்கள்
நயன பெர்னான்டோ

**நயன பெர்னான்டோ** (*Nayana Fernando*, பிறப்பு: அக்டோபர் 14 1988), இலங்கை மொரட்டுவைப் பிரதேச அணியின் துடுப்பாட்டக்காரர். இவர் 12 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
## மூலம்
* நயன பெர்னான்டோ - கிரிக்கட் ஆக்கைவ்

பகுப்பு:இலங்கைத் துடுப்பாட்டக்காரர்கள்
பகுப்பு:1988 பிறப்புகள்
பகுப்பு:வாழும் மக்கள்
சுஜித் பெர்னான்டோ

**சுஜித் பெர்னான்டோ** (*Sujith Fernando*), இலங்கை பானதுறைப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1998-99 பருவ ஆண்டுகளில், இலங்கை பானதுறை விளையாட்டுக்கழக அணி உறுப்பினராக பங்குகொண்டார்.
## மூலம்
* சுஜித் பெர்னான்டோ - கிரிக்கட் ஆக்கைவ்

பகுப்பு:இலங்கைத் துடுப்பாட்டக்காரர்கள்
பகுப்பு:1989 பிறப்புகள்
பகுப்பு:வாழும் மக்கள்
நெல்லை விவேகநந்தா

**நெல்லை விவேகநந்தா** (பிறப்பு:ஜூலை 5 1982) என்பவர் ஒரு தமிழ் எழுத்தாளர். திருநெல்வேலி மாவட்டத்திலுள்ள குட்டம் எனும் கடற்கரையோரக் கிராமத்தில் பிறந்து, தற்போது சென்னையிலுள்ள தமிழ் நாளிதழ் ஒன்றில் பணிபுரிந்து வருபவர். ஜெயமுருகானந்தன் என்ற இயற்பெயர் கொண்ட இவர் சுவாமி விவேகானந்தர் மீது கொண்ட பற்றுதலால் நெல்லை விவேகநந்தா என்கிற புனைப்பெயரில் கதை, கட்டுரை, கவிதை என  தமிழ் அச்சிதழ்கள் மற்றும் இணைய இதழ்களிலும் எழுதி வருகிறார். மதுரை காமராசர் பல்கலைக்கழகத்தில் இதழியல் மற்றும் மக்கள் தகவல் தொடர்பியலில் ஆய்வியல் நிறைஞர் பட்டம் பெற்றிருக்கும் இவர், சிதம்பரம், அண்ணாமலைப் பல்கலைக்கழகத்தில் வரலாறு, சுற்றுலா நிர்வாகவியலில் முதுகலைப் பட்டங்களையும் பெற்றுள்ளார். 

## எழுதியுள்ள நூல்கள்

#அய்யா வைகுண்டர் வரலாறும் அற்புதங்களும் - வானதி பதிப்பகம்
#பேரழகி  கிளியோபாட்ரா - வானதி பதிப்பகம்
#ஆறுமுகனின் அறுபடை வீடுகள் - வானதி பதிப்பகம்
# பரவசப்படுத்தும் பரிகாரத் திருத்தலங்கள் - கௌதம் பதிப்பகம் (நவம்பர், 2011)
#நாமும் குபேரன் ஆகலாம் - ஸ்ரீ ஆனந்தி பிரசுரம் (ஏப்ரல் 2012)
#இந்தியாவின் விடிவெள்ளி சுவாமி விவேகானந்தர் - வானதி பதிப்பகம் (சூன் 2012)
# ஐ - விகடன் பிரசுரம்

## வெளி இணைப்புகள்
*நெல்லைச்சாரல் (நெல்லை விவேகநந்தாவின் தமிழ் வலைப்பூ)

பகுப்பு:தமிழக எழுத்தாளர்கள்
பகுப்பு:1982 பிறப்புகள்
பகுப்பு:திருநெல்வேலி மாவட்ட எழுத்தாளர்கள்
சுரேஸ் பெர்னான்டோ

**சுரேஸ் பெர்னான்டோ** (*Suresh Fernando*), பிறப்பு: சூன் 7 1986), இலங்கை களுத்துறைப் பிரதேச அணியின் துடுப்பாட்டக்காரர். இவர் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009/10-2010/11 பருவ ஆண்டுகளில், இலங்கை இராணுவ விளையாட்டுக்கழக அணி உறுப்பினராக பங்குகொண்டார்.
## மூலம்
* சுரேஸ் பெர்னான்டோ - கிரிக்கட் ஆக்கைவ்

பகுப்பு:இலங்கைத் துடுப்பாட்டக்காரர்கள்
பகுப்பு:1986 பிறப்புகள்
பகுப்பு:வாழும் மக்கள்
உபேக்கா பெர்னாண்டோ

**உபேக்கா பெர்னாண்டோ** (*Upekha Fernando*), பிறப்பு: திசம்பர் 17 1979), இலங்கை கொழும்புப் பிரதேச அணியின் துடுப்பாட்டக்காரர். இவர் 46 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1997-2003 பருவ ஆண்டுகளில், இலங்கை சிங்களீஸ் விளையாட்டுக்கழக அணி உறுப்பினராக பங்குகொண்டார்.
## மூலம்
* உபேக்ஹா பெர்னான்டோ

பகுப்பு:இலங்கைத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:வாழும் மக்கள்
எம். கசாலி

**எம். கசாலி** (*M. Gazali*), இலங்கை கண்டிப் பிரதேச அணியின் துடுப்பாட்டக்காரர். இவர் 46 முதல்தர துடுப்பாட்டப் போட்டியில் கலந்து கொண்டுள்ளார். இவர் 1992-93 பருவ ஆண்டுகளில், இலங்கை கண்டி விளையாட்டுக்கழக அணி உறுப்பினராக பங்குகொண்டார்.
## மூலம்
* எம். கஸ்ஸாலி - கிரிக்கட் ஆக்கைவ்

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
மார்க் டெக்கர்

**மார்க் டெக்கர்** (*Mark Dekker*, பிறப்பு: திசம்பர் 5 1969 ), சிம்பாப்வே அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளிலும் , 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1993 - 1996 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 1996 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:சிம்பாப்வே துடுப்பாட்ட வீரர்கள்
பகுப்பு:1969 பிறப்புகள்
பகுப்பு:வாழும் மக்கள்
கெரி குரோக்கர்

**கெரி குரோக்கர்** (*Gary Crocker*, பிறப்பு: மே 16 1962 ), சிம்பாப்வே அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 	1992 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 1993 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
## வெளி இணைப்பு
* கெரி குரோக்கர் - கிரிக்இன்ஃபோவில் இருந்து விளையாட்டுவீரர் விபரக்குறிப்பு

பகுப்பு:சிம்பாப்வே துடுப்பாட்ட வீரர்கள்
பகுப்பு:1962 பிறப்புகள்
பகுப்பு:வாழும் மக்கள்
குக்குரி

**குக்குரி** (தேவநாகரி/ खुकुरी)  என்பது நேபாளிகளின் நீளமான வளைந்த கத்தியாகும். இது ஒரு கருவியாகவும் ஆயுதமாகவும் பயன்படுத்தப்படுகிறது. இது நேப்பாள மக்களின் மரபுவழி ஆயுதமாகும். மேலும் உலகின் வெவ்வேறு இராணுவங்களில் பணிபுரிந்தாலும் இக்கத்தியே இவர்களின் தேர்வாக உள்ளது.

இதுவே நேப்பாள இராணுவத்தின் சின்னமாகவும் உலகெங்கிலும் உள்ள கூர்க்கா படைகளின் சின்னமாகவும் உள்ளது.

பகுப்பு: கத்திகள்
பகுப்பு:நேபாள பண்பாடு
பகுப்பு:கூர்க்காக்கள்
அரம்பையர்

**அரம்பையர்** அல்லது **அப்சராக்கள்** எனப்படுபவர்கள் இந்து, பௌத்தப் பழங்கதைகளில் வரும் பெண்கள்.  இவர்கள் அழகாகவும் தெய்வீக ஆற்றல் பெற்றவர்களாகவும் இருப்பர். இவர்கள் தேவ லோகத்தில் உமையம்மைக்கு துணையாக இருக்கும் தோழிகளாவர். இவர்கள் காந்தர்வர்களின் மனைவியர் ஆவர். சிறப்பாக நடனமாட வல்லவர்களான இவர்கள் கடவுளரின் சபையில் தம் கணவர்களது இசைக்கேற்ப நடனமாடுவர். இவர்கள் தாம் விரும்பியபடி தமது உருவத்தை மாற்றிக்கொள்ள முடியும் என்று கருதப்படுகிறது. ஊர்வசி, ரம்பை, மேனகை, திலோத்தமை ஆகியோர் நன்கு அறியப்பட்ட அப்சரசுகள். அப்சரசுகள் லவுகீக (பொருளுலக), தெய்வீக (கடவுள் தன்மையுடைய) அப்சரசு என இருவகையாகக் குறிக்கப்படுகின்றனர். இவர்கள் பாற்கடலை கடையும் பொழுது தோன்றியவர்கள். இவர்களுக்கு அரம்பை தலைவியாக அறியப்படுகிறாள். அரம்பையர்கள் *தேவ மகளீர்*, *தேவ கன்னிகள்*, *அப்சரஸ்கள்* என்றும் அறியப்படுகிறாகள். ரம்பை, ஊர்வசி, மேனகை, திலோத்தமை, கிருகத்தலை, சிகத்தலை, சகசந்திசை, பிரமலோசத்தி, அநுமுலோசை, கிருதாசி, விசுவாசி, உருப்பசி, பூர்வசித்தி என்ற சிலர் அவர்களில் புகழ்பெற்றவர்கள்.

## சொல்லிலக்கணம்

'அப்ஜம்’ என்றால் தாமரை; 'சரஸ்’ என்றால் நீர்நிலை. இரண்டு சொல்லும் சேர்ந்து *அப்ஜசரஸ்*- அப்சரஸ் ஆனது. தாமரை மலர் நிறைந்த குளம் போல மனதுக்கு மகிழ்ச்சியும் இதமும் தரும் தேவ மங்கையர் என்று பொருளாகும்.

## சிவனை நோக்கி தவம்
பாற்கடலில் அறுபதாயிரம் (60,000) அரம்பையர்கள் தோன்றினார்கள். அவர்கள் வசிப்பதற்காக தனித்த உலகம் வேண்டியும், என்றுமே இளமை குன்றாக் கன்னிகளாகவும் இருக்க வேண்டி சிவபெருமானை நோக்கி தவமிருந்தார்கள். அவர்களின் தவத்தில் மகிழ்ந்த சிவபெருமான் அறுபதாயிரம் தேவ கன்னிகள் வாழ **அப்சரஸ் லோகம்** என்பதை உருவாக்கி தந்தார்.

## குணங்கள்

அரம்பையர்கள் சிவபூஜையை மேற்கொள்கின்றவர்கள். உமையவளுக்கு துணையாக இருக்கின்றவர்கள். பேரரழகு வாய்ந்தவர்கள். பலவித இசையை யாழில் மீ்ட்டுகின்ற திறனும், மயக்கும் குரலில் பாடலை இயற்றுபவர்களாகவும், நடனக் கலையில் வல்லமை படைத்தவர்களாகவும் அறியப்படுகிறார்கள்.

## வழிபாடு
அரம்பையர்களை வழிபட்டால் இளமையும், செல்வமும், மகிழ்ச்சியும் கிடைக்குமென புராணங்கள் கூறுகின்றன. இந்த வழிபாட்டு முறை பழங்காலத்தில் இருந்துள்ளது. தற்போது இந்தியாவின் வடக்கு பகுதியில் ஸ்ரீலட்சுமி பூஜையில் அரம்பையர்களை வழிபடும் வழக்கமும் உள்ளது.

## அரம்பையர்கள் வழிபாடு செய்த தலம்
* திருப்பைஞ்ஞீலி - இங்கு பார்வதி தேவி சிவபெருமானை வழிபட வந்த போது, அரம்பையர்கள் வாழை மரங்களாக மாறி நிழல் தந்தமையால், இன்றும் இத்தலத்தில் வாழை தலவிருட்சமாக போற்றப்படுகிறது.
* காசி - இங்கிருக்கும் சிவபெருமானை வழிபட்டு மேனகை தனது சாபத்தினை போக்கிக் கொண்டார்.
* திருக்கழுக்குன்றம் - இங்கு அரம்பையான திலோத்துமை சிவபெருமானை வழிபாடு செய்திருக்கிறார்.

மேலும் அரம்பையர்கள் வழிபாடு செய்த தலங்களாக திருநீலக்குடி, பந்தநல்லூர் ஆகியவை அறியப்படுகின்றன.

## இலக்கியங்களில்

**குலசேகராழ்வார் - பெருமாள் திருமொழி**
:ஆனாத செல்வத்து அரம்பையர்கள் தற் சூழ 
:வான் ஆளும் செல்வமும் மண்-அரசும் யான் வேண்டேன் 
 
**கவிமணி - கவிமணியின் கவிதைகள்**
:முன்னம் அரம்பையர்கள் மூவர் - ஒன்றாய்
:முத்தம் அளித்தகுறி, அம்மா! 

## இவற்றையும் காண்க
தேவ உலகம்
## கருவி
அழகு, இளமை, செல்வம் தரும் அரம்பையர்! - பொற்குன்றம் சுகந்தன் நக்கீரன் இதழ்
## ஆதாரம்


## வெளி இணைப்புகள்
* தெய்வ நாயகேஸ்வரர் கோவில்-மாலைமலர் 

பகுப்பு:அரம்பையர்கள்
பகுப்பு:இந்து சமய தொன்மவியல் இனக்குழுக்கள்
பகுப்பு:இந்து தொன்மவியல் மாந்தர்
மலிந்த கஜநாயக்க

**மலிந்த கஜநாயக்க** (*Malintha Gajanayake*), பிறப்பு: அக்டோபர் 5 1980), இலங்கை கொழும்புப் பிரதேச அணியின் துடுப்பாட்டக்காரர். இவர் 109 முதல்தர துடுப்பாட்டப் போட்டியில் கலந்து கொண்டுள்ளார். இவர் 2000-01/ 2011 பருவ ஆண்டுகளில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
## மூலம்
* மலிந்த கஜநாயக்க - கிரிக்இன்ஃபோவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:1979 பிறப்புகள்
பகுப்பு:1980 பிறப்புகள்
பகுப்பு:வாழும் மக்கள்
ஆனந்தர்

**ஆனந்தர்** புத்தரின் அணுக்கச் சீடர் ஆவார். புத்தரின் உறவினரான இவர் அவருடன் சேர்ந்து பல பகுதிகளுக்கும் சென்றவர்; புத்தர் பேசியவற்றை மனதில் நிறுத்திக் கொண்டவர். சுத்த பிடகத்தில் உள்ள பல சூத்திரங்கள் இவரால் நினைவிலிருந்து கொண்டு வரப்பட்டவையே. முதல் பௌத்தப் பெருங்குழுமத்தில் புத்தரின் போதனைகள் பலவற்றையும் இவரே நினைவுகூர்ந்து கூறினார். இதன் காரணமாக இவர் “தம்மத்தின் பாதுகாவலர்” என அறியப்படுகிறார். 

புத்தரின் கூற்றுப் படி ஒவ்வொரு புத்தரும் தம் பிறவியில் இரண்டு முதன்மைச் சீடர்களையும் ஒரு அணுக்கச் சீடரையும் கொண்டிருப்பர். அந்த வகையில் கௌதம புத்தரின் முதன்மைச் சீடர்களாக மகாகாசியபர், சாரிபுத்ரரும்,
மொக்கல்லானரும் விளங்கினர். அணுக்கச் சீடராக ஆனந்தர் விளங்கினார்.

பகுப்பு:புத்தரின் சீடர்கள்
குண்டலி

**குண்டலி** வித்யாராசா பௌத்தத்தில் உள்ள ஐந்து முக்கிய வித்யா ராசாக்களுள் ஒருவர். அழியாத் தன்மையைக் கொடுக்கும் அமுதத்தை இவரே வழங்குவதாக நம்பப்படுகிறது. இரத்தின சம்பவரின் அவதாரமாக இவர் கருதப்படுகிறார்.

## மேற்கோள்கள்

பகுப்பு: வித்யாராஜாக்கள்
பகுப்பு:பௌத்தம்
காமினி குணசேன

**காமினி குணசேன** (*Gamini Goonesena*, பிறப்பு: பிப்ரவரி 16 1931, இறப்பு: ஆகத்து 1 2011.), இலங்கை துடுப்பாட்ட அணியின் துடுப்பாட்டக்காரர். இவர் 194 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1947-1968 பருவ ஆண்டுகளில், இலங்கை துடுப்பாட்ட அணி உறுப்பினராக பங்குகொண்டார்.
## வெளி இணைப்பு
* காமினி குணசேன - கிரிக்இன்ஃபோவில் இருந்து விளையாட்டுவீரர் விபரக்குறிப்பு 
* காமினி குணசேன  தி ஐலன்ட்

பகுப்பு:இலங்கைத் துடுப்பாட்டக்காரர்கள்
பகுப்பு:1931 பிறப்புகள்
பகுப்பு:2011 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
திலிஸ் குணரத்ன

**திலிஸ் குணரத்ன** (*Dilesh Gunaratne*), இலங்கை கொழும்புப் பிரதேச அணியின் துடுப்பாட்டக்காரர். இவர் ஐந்து முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2009-10 பருவ ஆண்டுகளில், இலங்கை கொழும்பு விளையாட்டுக்கழக அணி உறுப்பினராக பங்குகொண்டார்.
## வெளி இணைப்பு
* திலிஸ் குணரத்ன - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:இலங்கைத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1989 பிறப்புகள்
முதலாம் முகம்மது ஷா

**முதலாம் முகம்மது ஷா** (*Mohammed Shah I*, 1358-1375) பாமினி இராச்சியத்தை நிறுவிய அலாவுதீன் பாமன் சுல்தானின் மூத்த மகன். இவர் பாமினிப் பேரரசின், இரண்டாம் அரசர் ஆவார். *ஷா* என்பது இவரது குடும்ப மரபுப்பெயர் ஆகும். இவர் தனது காலத்தில் நாணயச் சீர்திருத்தத்தை மேற்கொண்டார். அதனால் ஏராளமான தங்க நாணயங்களை அச்சிட்டு நாடு முழுவதும் புழக்கத்தில் விட்டார். 1360-இல் விசயநகர முதலாம் புக்கருக்கும், பாமினி இராச்சியத்திற்கும் போர் மூண்டது. இப்போரில் முதலாம் முகம்மது தீரத்துடன் போரிட்டு வென்றார். 1362-இல் தொடங்கிய வாரங்கல் போரில் பாமனி சுல்தான்கள் முழுவெற்றி அடைந்தனர்.

தம்முன் பாடிய சில பாடகர்களுக்கு விசயநகர கருவூலத்திலிருந்து பரிசு தரும்படி கூறினார். இதனால் இரு இராச்சியங்களுக்கிடையே மீண்டும் போர் மூண்டது. இப்போரில், முதலாம் முகம்மது வெற்றியடைந்தார். இவர் இராச்சியத்தைச் சுற்றிப் பார்த்து, அதன் நிருவாகத்தைச் சீர் செய்து சிறந்து விளங்கச் செய்தார். மாகாண ஆளுநர்கள் சரியாக அலுவல் பார்க்கிறார்களா என்று தெரிந்து கொள்ள சுல்தானே இராச்சியத்தை, இரகசியமாகச் சுற்றிப் பார்த்து, ஆட்சி மேலாண்மையைச் சிறப்பாக செய்தார்.

குடிப்பழக்கம் உடைய இவர்,அளவுக்கு அதிகமாகக் குடித்ததால் இறந்ததாக வரலாற்று ஆய்வுகள் கூறுகிறது. இவருக்குப் பிறகு இவரின் மகன் அலாவுதீன் முசாகிது அரசப் பொறுப்பை ஏற்றார்.

## சிறப்பு
தனது இராச்சியத்தை திறம்பட நடத்த எட்டு அமைச்சர்கள் அடங்கிய, ஒரு மந்திரி சபையை எற்படுத்தினார். மராட்டிய மன்னர் சிவாஜி, பதினேழாம் நூற்றாண்டில் ஏற்படுத்திய *அஷ்டப் பிரதான்* என்னும் 8மந்திரிகள் கொண்ட வரலாற்றுப் புகழ் வாய்ந்த மந்திரிசபையானது, முதலாம் முகம்மதுவின் அமைச்சர்கள் சபையின் நடைமுறையைத் தழுவி உருவாக்கப் பட்டதாக வரலாற்று அறிஞர்கள் உரைக்கின்றனர்.

## இதையும் காணவும்
*முகம்மது ஷா(حمد شاه) (1748 – 1702) என்ற மற்றொரு இசுலாமிய அரசரும் இந்தியப் பகுதியினை ஆண்டுள்ளார்.

## மேற்கோள்கள்


பகுப்பு:பாமினிப் பேரரசு
பகுப்பு:1358 பிறப்புகள்
பகுப்பு:1375 இறப்புகள்
பகுப்பு:தக்காணச் சுல்தான்கள்
தொங்கு பாலம்

**தொங்கு பாலம்** என்பது பால வகைகளுள் ஒன்று. இதில் பாலம் (பளு-தாங்கும் பகுதி) இடைநிறுத்த கம்பிகளுக்குக் கீழே செங்குத்தாகத் தொங்க விடப்படும். இந்த வகைப் பாலத்தில் கோபுரங்களுக்கு இடையே பக்கவாட்டில் கம்பிகள் இணைக்கப்பட்டிருக்கும் இவை முதன்மை கம்பிகளாகும். மேலும் பக்கவாட்டு கம்பிகளில் இருந்து செங்குத்து இடைநிறுத்த கம்பிகள் இணைக்கப்பட்டு அவை போக்குவரத்து செல்லும் சாலை உள்ள தளத்தின் எடையை தாங்கும்படி அமைக்கப்படுகின்றது.

## சாதகமான நிலைகள்
*மற்ற பால வகைகளைக் காட்டிலும் இதில் நீளமான தாங்கியை (span) அமைக்கலாம்.
*நிலநடுக்க அசைவுகளை இந்தப் பாலம் தாங்கும்.
*குறைவான மூலப்பொருளே இதைக் கட்டுவதற்குத் தேவைப்படும்.



## மேற்கோள்கள்

*
பகுப்பு:பாலங்கள்
கே. டி. பிரான்சிஸ்

**கே. ரி. பிரான்சிஸ்** (*K. T. Francis*) என அழைக்கப்படும் **கந்தையா திருஞானசம்பந்தபிள்ளை பிரான்சிஸ்** (15 அக்டோபர் 1939 – 9 சூன் 2013) இலங்கையின் துடுப்பாட்ட நடுவர் ஆவார். இவர் 1982-1999 காலப்பகுதியில் 25 தேர்வுத் துடுப்பாட்டப் போட்டிகளிலும், 56  ஒருநாள் பன்னாட்டுத் துடுப்பாட்டப் போட்டிகளிலும் நடுவராகக் கலந்து கொண்டுள்ளார்.

இவர் நடுவராகப் பணியாற்றிய முதலாவது தேர்வுப் போட்டி இலங்கை அணிக்கும் இங்கிலாந்து அணிக்கும் இடையில் 1982 பெப்ரவரியில் இடம்பெற்ற போட்டியாகும். கொழும்பில் நடைபெற்ற இப்போட்டியில் ஹெர்பி ஃபெல்சிங்கர் உடன் இணைந்து நடுவராகப் பணியாற்றினார். இதுவே இலங்கை பங்குபற்றிய முதலாவது அதிகாரபூர்வமான தேர்வுப் போட்டியுமாகும். இப்போட்டிக்கு மூன்று நாட்களுக்கு முன்னர் பிரான்சிஸ் தனது நடுவர் பணியை முதற் தடவையாக ஒரு நாள் பன்னாட்டுப் போட்டியில் ஆரம்பித்திருந்தார். இவ்வாட்டத்திலேயே பின்நாள் இலங்கை அணித் தலைவர் அர்ஜுன றணதுங்க தனது முதலாவது பன்னாட்டுப் போட்டியில் பங்குபற்றியிருந்தார்.

பிரான்சிசு பன்னாட்டு துடுப்பாட்டப் பேரவையின் நடுவர்களுக்கான செயற்குழுவின் உறுப்பினராகவும் இருந்தவர். 1996, 1999 உலகக்கிண்ணப் போட்டிகளிலும் இவர் நடுவராகப் பணியாற்றியிருந்தார். இறுதியாக இவர் 2009 ஆம் ஆண்டில் தாய்லாந்தில் இடம்பெற்ற 19 வயதுக்குட்பட்டவர்களுக்கான ஆசியக் கிண்ணத்துக்கான போட்டிகளில் நடுவராகப் பணியாற்றினார்.

தொடருந்து நிலைய ஊழியராக தமது தொழிலை ஆரம்பித்த பிரான்சிஸ் இலங்கை இரயில்வே அணிக்காக உதைப்பந்து, மற்றும் துடுப்பாட்டப் போட்டிகளில் விளையாடியுள்ளார்.

## மறைவு
நீரிழிவு நோயின் காரணமாக மருத்துவ சிகிச்சை பெற்று வந்த பிரான்சிஸ் 2013 ஜூன் 9 அன்று காலமானார். இவரது முழங்காலிற்கு கீழுள்ள பகுதி அகற்றப்பட்டிருந்தது.

## மேற்கோள்கள்

## வெளி இணைப்புகள்
*கே. டி. பிரான்சிஸ் கிரிக் இன்ஃபோ இலிருந்து விபரக்குறிப்பு

பகுப்பு:1939 பிறப்புகள்
பகுப்பு:2013 இறப்புகள்
பகுப்பு:இலங்கைத் துடுப்பாட்ட நடுவர்கள்
தமிழ் நாடக ஆய்வு

**தமிழ் நாடக ஆய்வு** என்பது கூத்தையும் தமிழ் நாடகத்தையும் ஆய்வுப் பொருளாக எடுத்து ஆய்வு செய்தல் ஆகும்.  இது நாடக நிலைநின்ற கலைத்துறை ஆய்வையும், "நாடகத்தை சமூக நிறுவனமாகப் பார்த்து" முன்னெடுக்கப்படும் ஆய்வுகளையும் குறிக்கும்.  தமிழ் இலக்கியத்திலும் வரலாற்றிலும் கூத்தையும் நாடகத்தைப் பற்றிய குறிப்புகள், படைப்புகள், ஆதாரங்கள் சங்ககாலம் முதற்கொண்டு கிடைக்கின்றன.  எனினும் திறனாய்வு முறையிலான ஆய்வுகள் 19 ம் நூற்றாண்டிலேயே தொடங்கின.  

## ஆதாரங்கள்
* இலக்கிய, இலக்கண ஆதாரங்கள்
:* சிலப்பதிகாரம்
:* கூத்த நூல்
:* இன்று கிடைக்காத நூல்கள்:  
    
        :* முறுவல், 
        :* சயந்தம், 
        :* செயற்றியம், 
        :* குணநூல், 
        :* பரதம்
* கல்வெட்டுக்கள்
* கலை மரபுகள்
* வாய்மொழி வரலாறு

## முக்கிய ஆய்வுகள்
* கூத்த நூல்
* 1897 - நாடகவியல் - பரிதிமாற் கலைஞர்
* மதங்க சூளாமணி - விபுலானந்தர்
* 1962 - நாடகத் தமிழ் - பம்மல் சம்பந்த முதலியார்
* 1969 - Drama in Ancient Tamil Society - கா. சிவத்தம்பி - 
* 1986 - மலேசியாவில் மேடை நாடகங்கள் - அ. மணிசேகரன்
* ஈழத்துத் தமிழ் நாடக இலக்கிய வளர்ச்சி - க. சொக்கலிங்கம்
* நாடகம் - அரங்கியல் - சி. மெளனகுரு
* சிங்கப்பூர் தமிழ் நாடக வரலாறு 1935 - 2007 - ச. வரதன்

## மேற்கோள்கள்


## வெளி இணைப்புகள்
* தமிழ் நாடக வரலாற்று ஆய்வு - ரோஜா முத்தையா நூலகம் காட்டும் திசைவழிகள்

பகுப்பு:தமிழ் நாடக ஆய்வு